18/08/2021 | Administración LocalMunicipal
Cerceda
Secretaría
Bases reguladoras da convocatoria de axudas extraordinarias municipais de emerxencia social COVID-19.

BASES REGULADORAS DA CONVOCATORIA DE AXUDAS EXTRAORDINARIAS MUNICIPAIS DE EMERXENCIA SOCIAL COVID -19 En Xunta de Goberno Local, celebrada o 28/7/2021, adoptouse entre outros, o acordo de aprobación das bases reguladoras da convocatoria de axudas extraordinarias municipais de emrexencia social COVID-19, que se publican para xeral coñecemento, e os efectos de inicio de cómputo de prazo de solicitude. Cerceda, 13 de agosto de 2021. O Alcalde-Presidente, Juan Manuel Rodríguez García. Bases reguladoras da convocatoria de axudas extraordinarias municipais de emerxencia social COVID-19.1. OBXECTO 1.1 O obxecto desta convocatoria, é regular o desenvolvemento e establecemento dunhas axudas económicas extraordinarias, coa finalidade de contribuír a minimizar o impacto económico e social da COVID-19, nas unidades familiares afectadas, e tratar de asegurar a cobertura de necesidades básicas ( vivenda, alimentación, electricidade, gastos médicos ou farmacéuticos, transporte ou outros), para favorecer a súa integración e evitar situacións de exclusión ou marxinación social.1.2 O procedemento de concesión destas axudas tramitase mediante o réxime de concorrencia non competitiva, de acordo co establecido no artigo 19.2 da Lei 9/2007, do 13 de xuño, de Subvencións de Galicia, así como un único procedemento ata o esgotamento do crédito orzamentario, coas garantías previstas no artigo 31.4 desta Lei.2. PERSOAS BENEFICIARIAS 2.1 Poderán ser beneficiarios/as, as persoas físicas ou unidades familiares, que reúnan os requisitos de acceso, recollidos no punto 3 das presentes bases.2.2 Para os efectos previstos nestas bases, considerarase que forman parte da unidade familiar: A) En caso de matrimonio non separado legalmente, a integrada polos cónxuxes e os fillos/as menores, coa excepción dos que, co consentimento dos seus proxenitores vivan independentemente de estes, os/as fillos/as solteiros/as menores de 25 anos, e maiores incapacitados xudicialmente, suxeitos a patria potestade prorrogada ou rehabilitada. B) Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles que reúnan os requisitos do punto anterior. C) No caso de separación ou divorcio, non se considerará membro computable aquel deles que non conviva coa persoa beneficiaria da axuda. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine, ou convenio regulador onde conste a custodia do menor. D) No caso de ter separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do computo da renda familiar. E) As separacións de feito acreditaranse mediante certificado de convivencia ou auto de medidas provisionais. F) A condición de familia monoparental, entenderase pola formada por unha única persoa proxenitora, que non conviva con outra persoa coa que manteña unha relación análoga á conxugal, e sempre que a outra proxenitora non contribúa economicamente ao sustento do/a menor.3. REQUISITOS.3.1. Para beneficiarse desta axuda, é preciso cumprir os seguintes requisitos: a) Ser maior de idade ou menor emancipado. b) Estar empadroado/a e residir de xeito efectivo no concello de Cerceda. C) Estar afectado/a por situación COVID-19, desde xaneiro de 2021, que contribúa a non dispor de ingresos suficientes para afrontar os gastos derivados da situación pola que solicita a axuda ( ERTE, ERE, ingreso mínimo vital, redución de xornada, desemprego.). d) Cuantificaranse tódolos ingresos económicos mensuais da unidade familiar de todos os membros maiores de idade, procedentes do rendemento do traballo neto, e non superarán os máximos establecidos no apartado F do artigo 3, das presentes bases (non se computará a prestación por fillo a cargo do INSS). f) Non superar mensualmente, a unidade familiar a contía de ingresos que aparece recollida na seguinte táboa: - A contía máxima mensual, incrementarase, un 20% no caso de familias con menores, ou persoas con discapacidade recoñecida igual ou superior ao 33%. 4. GASTOS SUBVENCIONABLES As axudas poderán cubrir os seguintes tipo de gastos, realizados dende xaneiro de 2021.4.1 Necesidades básicas de subsistencia: a) Alimentación: produtos básicos. b) Roupa e/ou calzado. c) Produtos de aseo persoal e hixiene doméstica. d) Medicamentos (con xustificante prescrito por persoal facultativo do sistema público de saúde), transporte ou desprazamentos a recursos asistenciais ou sanitarios.4.2. Necesidades especificas de apoio educativo ou coidado para menores, xustificadas documentalmente polo facultativo correspondente, ou centro educativo de referencia.4.3. Gastos relacionados coa vivenda ou aloxamento: a) Fianza, aluguer ou hipoteca. b) Recibos de auga, enerxía eléctrica, gas ou outras subministracións e/ou equipamentos esenciais. c) Gastos de mobiliario e/ou equipamento esencial, e imprescindible, que xurda, dende a situación de afectación por COVID-19, durante a convocatoria. Que permitan o desenvolvemento normalizado da vida diaria, e á mellora do benestar das persoas.4.4. Outros gastos sobrevidos.4.5 Non son susceptibles desta axuda: – Os gastos derivados de débedas coa Seguridade Social. - Os gastos derivados de multas e outras sancións pecuniarias debidas ao incumprimento de ordenanzas municipais. – Os gastos derivados do cumprimento dunha sentencia xudicial condenatoria.4.6 En todo o caso, a necesidade obxecto da axuda estará valorada polo/a traballador/a social de referencia, do Departamento de servizos sociais do Concello.5. CALCULO DA RENDA PER CÁPITA MENSUAL 1. Entendese por renda per cápita familiar mensual a efectos desta convocatoria, a renda familiar procedente dos rendemento neto do traballo dos últimos tres meses anteriores a contar dende a data da solicitude, dividida entre o número de membros da unidade familiar computables.2. Para o cálculo da renda per cápita familiar terase en conta o importe do IPREM do ano 2021 que é de 564,90€ mensuais.6. CONTÍA DAS AXUDAS 6.1 Establécense diversas contías a percibir en función do tipo da axuda, que son compatibles entre si. a) Necesidades básicas de subsistencia: - En función do número de membros da unidade familiar, o importe máximo de axuda por unidade familiar e convocatoria, será o seguinte: A contía máxima, incrementarse nun 20%, no caso de familias con menores ou persoas con discapacidade recoñecida igual ou superior ao 33%. b ) Necesidades especificas de apoio educativo ou coidado para menores: ata o importe máximo do 50% do IPREM mensual. Por unidade familiar e convocatoria, 282,45€. c) Gastos relacionados coa vivenda ou aloxamento: ata o importe máximo do 175% do IPREM mensual, 988,58€, por unidade familiar e convocatoria. c) Outros gastos excepcionais: Outras situacións de necesidade debidamente xustificadas: ata un importe máximo de 75% o IPREM mensual, 423,68 €, por unidade familiar e convocatoria 6.2 As cantidades fixaranse a proposta do técnico de servizos sociais que valorará as dispoñibilidades orzamentarias e a situación familiar en relación as axudas solicitas.6.3 A contía máxima total subvencionable, durante toda a convocatoria, non superara o 175% do IPREM, 988,58€, por unidade familiar e convocatoria.7.- INCOMPATIBILIDADE DAS AXUDAS. Non poderán outorgarse axudas polo mesmo concepto que foran concedidas por outras administracións ou organismo público. Poderase facer unha excepción neste último requisito, cando, a axuda concedida non cubrise a necesidade, podendo neste caso completarse dende o Concello, sen que en ningún caso poida superar o custe total do obxecto da axuda.8. SOLICITUDES E DOCUMENTACIÓN 1. As persoas solicitantes da axuda terán que presentar xunto coa solicitude ( anexo I), a documentación que se relaciona a continuación de tódolos membros da unidade familiar, que sexan maiores de idade (segundo o establecido no punto 3 das presentes bases). 2. Todos aqueles documentos que estean en poder do Departamento de Servizos Sociais por trámites anteriores non deben ser achegados, agás que sufriran algunha modificación.3. Documentación a achegar en cada caso, segundo consta no ANEXO I: a) Anexo I completamente cuberto. b) Anexo II debidamente cumprimentado. c) Anexo III debidamente cumprimentado. d) Fotocopia do DNI/NIE/pasaporte en vigor da persoa solicitante da axuda e) Fotocopia do libro de familia ou documento análogo que os substitúa, de ser o caso. f) Certificado de discapacidade, de ser o caso. g) No caso de separación ou divorcio, copia de sentenza ou convenio regulador. h) No caso en que os menores estean en situación de acollemento familiar por resolución administrativa ou auto xudicial, deberase acreditar mediante copia do certificado do organismo competente e, se é o caso, a contía de remuneración. i) Informe de vida laboral completo e actualizado da Tesourería da Seguridade Social. No caso de telo solicitado, presentarase a copia do xustificante da mencionada solicitude, e o informe achegarase en canto sexa emitido e recibido. j) Un certificado do IBAN bancario onde se vai a realizar o ingreso da axuda a nome da persoa solicitante. k) Fotocopia da tarxeta de demandante de emprego dos membros da unidade familiar. l) Certificado de empadroamento e convivencia, no caso de que a persoa solicitante se opoña a súa consulta. m) Fotocopia do contrato de aluguer, xunto con declaración responsábel da persoa propietaria da vivenda na que se acredite a existencia dunha débeda e o importe da mesma correspondente a anualidade 2021. n) Xustificante de impago da cota do crédito hipotecario da anualidade 2021. o) Requirimentos de pago, con aviso de suspensión de subministración de enerxía eléctrica, gas, auga ou similares correspondentes a anualidade 2021. p) Certificado de ERTE, ERE, redución de xornada. etc q) Informe do medico facultativo do sistema público de saúde u profesional de referencia do ámbito educativo. r) Declaración do imposto sobre a renda das persoas físicas do ano 2020. Cando esta non proceda ou non sexa obrigatorio realizala, acreditaranse os ingresos do ano 2020, con certificacións dos organismos correspondentes ou no seu defecto cunha declaración xurada, e certificado negativo da correspondente Delegación Tributaria.4. Documentación para a xustificación dos ingresos da unidade familiar: a) Persoas traballadoras en activo: - Por conta allea: fotocopia das nóminas dos tres meses anteriores a solicitude da axuda. - Por conta propia: fotocopia do pagamento a conta do IPRF do ultimo trimestre anterior a solicitude. - Traballadores da agraria: xustificación dos ingresos relativos á mesma, dos tres últimos meses anteriores a solicitude. - En situación de ERE, ERTE, Ingreso Mínimo vital,. etc: xustificación dos ingresos dos últimos 3 meses anteriores a solicitude. b) Persoas que perciben una pensión/ prestación: - Pensións/prestacións procedentes do INSS, ISM, da Xunta de Galicia, clases pasivas ou calquera outra, incluídas as percibidas do estranxeiro: xustificante da pensión dos últimos 3 meses anteriores a solicitude. - Persoas demandantes de emprego con prestación/subsidio: certificado da prestación dos últimos 3 meses anteriores a solicitude, con indicación da contía mensual que corresponda e período recoñecido.9. PRAZO DE SOLICITUDE E LUGAR DE PRESENTACIÓN.9.1 Presentarase unha solicitude por unidade familiar, o prazo de presentación estará aberto, dende o día seguinte da súa publicación no Boletín Oficial da Provincia, ata o 19 de novembro de 2021, ou ata esgotar o orzamento dispoñible.9.2 As persoas solicitantes deberán presentar a súa solicitude coa documentación, no Rexistro Xeral do Concello de Cerceda ou tramitala por calquera das formas previstas no Art.16 da Lei 39/2015, de procedemento administrativo común das administracións públicas.10. PROCEDEMENTO DE CONCESIÓN E APROBACIÓN Presentarase a solicitude ( Anexo I) coa documentación recollida no artigo 8, no Rexistro Xeral do Concello de Cerceda, ou mediante calquera das formas previstas no Art.16 da Lei 39/2015, de procedemento administrativo común das administracións públicas. Os expedientes instruiranse no departamento de Servizos Sociais. Concedéndoselles un prazo de 10 días hábiles, para a subsanación das solicitudes incompletas. No caso de que non se cumpra co trámite de subsanación, terase por desistida a petición, conforme o establecido no artigo 68, da Lei 39/2015, do 1 de outubro do Procedemento Administrativo Común das Administracións Públicas, arquivándose o expediente sen máis trámite. Unha vez o expediente estea completo, o técnico de referencia de servizos sociais emitirá o correspondente informe- proposta, que será remitido o órgano competente para a súa aprobación. A axuda será notificada mediante resolución motivada a persoa solicitante. Procedera a revogación da axuda nos seguintes supostos: - Ocultación de información, se está condicionou a concesión da axuda. - Alteración das circunstancias alegadas que motivaron a súa concesión.11. FORMA DE PAGO E XUSTIFICACIÓN - A axuda xustificarase no prazo de 10 días hábiles, a contar dende a notificación de concesión. - O pagamento da axuda concedida farase mediante transferencia bancaria, a conta bancaria designada coa solicitude, de xeito prepagable. Coa obriga da posterior xustificación. - A xustificación da subvención farase coa presentación no Rexistro Xeral do Concello de Cerceda dos seguintes documentos: a) O anexo IV da axuda b) Facturas dos gastos realizados que deberán cumprir os requisitos regulamentarios establecidos, ou mediante outros documentos de valor probatorio equivalente con validez no tráfico xurídico mercantil. c) Xustificante de pago das facturas anteriores por transferencia bancaria, no se admitirán facturas que no presenten o correspondente xustificante de pago. - No caso de que os xustificantes achegados non sexan considerados válidos a efectos da xustificación desta axuda, ou non acaden o importe da axuda concedida, esixirase o reintegro da cantidade indebidamente percibida - De non presentar a documentación xustificativa, dentro do prazo establecido, daría lugar a incoación do procedemento de reintegro da axuda percibida. Así como a imposibilidade se realizar outra nova solicitude desta axuda extraordinaria municipal de emerxencia social COVID-19, nesta convocatoria.12. OBRIGAS DAS PERSOAS BENEFICIARIAS.1. Son obrigas das persoas beneficiarias da axuda as seguintes: a) Realizar o gasto de acordo coa finalidade para a que se lle concedeu a axuda económica. b) Someterse ás actuacións de comprobación por parte do Concello e as de control financeiro que lle corresponda á Intervención municipal. c) En xeral, cumprir con todas as obriga dispostas no artigo 14 da Lei xeral de subvencións.2. O incumprimento dará lugar á revogación do outorgamento da axuda e a incoación, no seu caso, do procedemento de reintegro da axuda percibida.13. DISPOÑIBILIDADE ORZAMENTARIA. Para as subvencións incluídas na presente convocatoria, reservarase crédito na partida 231.480.00 ( 2021/3/Dipu/4/4). “ Axudas extraordinarias emerxencia social COVID- 19” 15. REXIME DE RECURSOS As presentes bases e cantos actos administrativos se deriven das mesmas poderán ser impugnados polas persoas interesadas nos casos e formas previstas na Lei 93/215, de 1 de outubro, de Procedemento Administrativo Común das Administracións Pública. A resolución do procedemento porá fin á vía administrativa, e contra ela poderá interpoñer o recurso potestativo de reposición ante o órgano que a ditou dentro do prazo dun mes contado a partir do seguinte día ao da súa notificación, de conformidade co disposto no artigo 46 da Lei 29/1988, do 13 xullo, reguladora da Xurisdición Contencioso Administrativa DISPOSICIÓN ADICIONAL. No non previsto nestas bases será de aplicación a Ordenanza Xeral de Subvención do Concello de Cerceda, (BOP núm.120, do 26 de xuño de 2014), así como na lexislación estatal e autonómica en materia de subvencións. Cerceda, 13 de agosto de 2021. O Alcalde-Presidente, Juan Manuel Rodríguez García.